
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 52 


24 Ιανουάριου 2002 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Παράταση ισχύος της αριθμ.ΔΙ 6γ/01/200/Γ/6-4-2001 
απόφασης καθορισμού Του ειδικού τέλους κυκλο¬ 
φορίας (ΔΙΟΔΙΑ) στο Σταθμό Διοδίων Αφιδνών. 1 

Παράταση αναστολής λειτουργίας των θυρίδων εισό¬ 
δου του Σταθμού Διοδίων Αφιδνών με κατεύθυνση 

προς Αθήνα. 2 

Χορήγηση Δελτίου Μετακίνησης σε Άτομα με Αναπη¬ 
ρίες για το έτος 2002. 3 

Ίδρυση Σχολής Προπονητών Μ ΠΕΙΖ ΜΠΟΛ Γ' Κατηγο¬ 
ρίας . 4 

Τροποποίηση της ιδρυτικής πράξης της Δημοτικής 
Επιχείρησης Τοπικής Ανάπτυξης Πετριτσίου του 

Δήμου Πετριτσίου Ν. Σερρών. 5 

Σύσταση Νομικού Προσώπου στο Δήμο Ευρωστίνης 
Ν. Κορινθίας με την επωνυμία «Δημοτικός Παιδικός 

Σταθμός Δερβενιού». 6 

Κατάργηση Νομικού Προσώπου στο Δήμο Σικυωνίων 
Ν. Κορινθίας με την επωνυμία «Βιβλιοθήκη Δήμου 

Σικυώνος (Κιάτου)». 7 

Κατάργηση Νομικού Προσώπου στο Δήμο Σικυωνίων 
Ν. Κορινθίας με την επωνυμία «Πολιτιστικό Κέντρο 

Κιάτου «Μελίνα Μερκούρη». 8 

Κατάργηση Νομικού Προσώπου στο Δήμο Σικυωνίων 
Ν. Κορινθίας με την επωνυμία «ΦΙΛΑΡΜΟΝΙΚΗ ΔΗ¬ 
ΜΟΥ ΣΙΚΥΩΝΟΣ - «Ο ΑΠΟΛΛΩΝ». 9 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην 090/7 απόφαση του Διοι¬ 
κητή του Ι.Κ.Α. 10 


ΑΠΟΦΑΣΕΙ Σ 

Αριθ. Δ16γ/08/10/Γ (1) 


Παράταση ισχύος της αριθμ.ΔΙ 6γ/01 /200/Γ/6-4-01 από¬ 
φασης καθορισμού Του ειδικού τέλους κυκλοφορίας 
(ΔΙΟΔΙΑ) στο Σταθμό Διοδίων Αφιδνών. 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΚΩΝ - ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ ΚΑΙ 
ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του Ν. 2938/01 «Συγχώνευση του 


Ν. Π .Δ.Δ. με την επωνυμία «Ταμείο Εθνικής Οδοποιίας» και 
της Εταιρείας «Ελληνικοί Αυτοκινητόδρομοι Ανώνυμη 
Εταιρεία» σε ανώνυμη εταιρεία με την επωνυμία «Ανώνυ¬ 
μη Εταιρεία εκμετάλλευσης και Διαχείρισης Ελληνικών 
Αυτοκινητοδρόμων» και το διακριτικό τίτλο ΤΕΟ «Α.Ε.» 
(άρθρο3παρ.3) (ΦΕΚ 178/τ.Α'/6-8-2001). 

2. Τις διατάξεις του άρθρου 6παρ. 13εδαφ.α&γτου Ν. 
2052/92 «Μέτρα για την αντιμετώπιση του νέφους και πο- 
λεοδομικές ρυθμίσεις». 

3. Την αριθμ. Υ6/31-10-2001 κοινή απόφαση του Πρω¬ 
θυπουργού και Υπουργού ΠΕΧΩΔΕ «Ανάθεση αρμοδιο¬ 
τήτων Υπουργού ΠΕΧΩΔΕ στους Υφυπουργούς ΠΕΧΩ¬ 
ΔΕ» (ΦΕΚ 1484/τ. Β'/31-10-2001). 

4. Την αριθμ. 1100383/1330/Α0006/31 -10-2001 απόφα¬ 
ση «Ανάθεση αρμοδιοτήτων στους Υφυπουργούς Οικο¬ 
νομικών» (ΦΕΚ 1485/τΒ'/31-10-01)/ 

5. Τις διατάξεις του άρθρου 29 Α του Ν. 1558/85 «Κυ¬ 
βέρνηση και Κυβερνητικά Όργανα» (ΦΕΚ 137/Α ) που 
προστέθηκαν με το άρθρο 27 του Ν. 2081/92 (ΦΕΚ 154 
τ.Α') όπως αντικαταστάθηκαν με το άρθρο 1 παρ. 2α του 
Ν. 2469/97 (ΦΕΚ 38τ.Α'). 

6. Το γεγονός ότι από την απόφαση αυτή δεν προκαλεί- 
ται δαπάνη σε βάρος του προϋπολογισμού της ΤΕΟ «ΑΕ» 

7. Τις ανάγκες εξοικονόμησης προσωπικού και τις ανά¬ 
γκες επάνδρωσης άλλων Σταθμών Διοδίων. 

8. Την αριθμ.ΔΙ 6γ/015/199/Γ/6-4-2001 κοινή απόφαση 
των Υφυπουργών Οικονομικών και ΠΕΧΩΔΕ περί παρατά- 
σεως αναστολής λειτουργίας των θυρίδων εισόδου του 
Σταθμού Διοδίων Αφιδνών με κατεύθυνση προς Αθήνα, 
απόΐης Απριλίου 2001 έως και31 Δεκεμβρίου 2001. 

9. Την αριθμ. Δ16γ/01 /200/Γ/6-4-2001 κοινή απόφαση 
των Υφυπουργών ΠΕΧΩΔΕ και Οικονομικών περί παρατά- 
σεως ισχύος της αριθμ. Δ16γ/08/461 /Γ 14 - 10-2000 απόφα¬ 
σης καθορισμού του ειδικού τέλους κυκλοφορίας (ΔΙΟ¬ 
ΔΙΑ) στο Σταθμό Διοδίων Αφιδνών. 

10. Την αριθμ. Δ16γ/09/10/Γ/10.1.2002 κοινή απόφαση 
των Υφυπουργών Οικονομικών και ΠΕΧΩΔΕ περί παρατά- 
σεως αναστολής λειτουργίας των θυρίδων εισόδου του 
Σταθμού Διοδίων Αφιδνών με κατεύθυνση προς Αθήνα, 
από 1ης Ιανουάριου 2002 έως και 30 Ιουνίου 2002. 

11. Την αριθμ. 31/5-12-2001 πράξη του Διοικητικού Συμ¬ 
βουλίου της ΤΕΟ «ΑΕ» με την οποία εγκρίθηκε η παράτα¬ 
ση αναστολής λειτουργίας των θυρίδων εισόδου με κα¬ 
τεύθυνση προς Αθήνα του Σταθμού Διοδίων Αφιδνών, 
από 1ης Ιανουάριου 2002 έως και 30 Ιουνίου 2002, με ταυ- 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


τόχρονο διπλασιασμό των τιμολογίων όλων των κατηγο¬ 
ριών οχημάτωντων θυρίδων εξόδου του ιδίου Σταθμού με 
κατεύθυνση προς ΛΑΜΙΑ, αποφασίζουμε: 

Παρατείνουμε από 1ης Ιανουάριου 2002 έως και 30 Ιου¬ 
νίου 2002, το χρόνο ισχύος του τιμολογίου του ειδικού τέ¬ 
λους κυκλοφορίας (ΔΙΟΔΙΑ) για το Σταθμό Διοδίων Αφιδ- 
νών, όπως αυτό καθορίστηκε με την αριθμ. Δ16γ/06/311/ 
Γ/30-6-2000 απόφασή μας και παρατάθηκε με τις αριθμ. 
Δ16γ/08/461 /Γ/4-10-2000 και Δ16γ/01 /200/Γ/6-4-2001 
όμοιες αποφάσεις. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα,10 Ιανουάριου 2002 

ΟΙ ΥΦΥΠΟΥΡΓΟΙ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ ΚΑΙ 
ΔΗΜΟΣΙΩΝ ΕΡΓΩΝ 

I. ΤΣΑΚΛΙΔΗΣ 

-♦- 

Αριθ. Δ16γ/09/10/Γ (2) 

Παράταση αναστολής λειτουργίας των θυρίδων εισόδου 
του Σταθμού Διοδίων Αφιδνών με κατεύθυνση προς 
Αθήνα. 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΚΩΝ - ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ ΚΑΙ 
ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του Ν. 2938/01 «Συγχώνευση του 
Ν.Π.Δ.Δ. με την επωνυμία «Ταμείο Εθνικής Οδοποιίας» και 
της Εταιρείας «Ελληνικοί Αυτοκινητόδρομοι Ανώνυμη 
Εταιρεία» σε ανώνυμη εταιρεία με την επωνυμία «Ανώνυ¬ 
μη Εταιρεία εκμετάλλευσης και Διαχείρισης Ελληνικών 
Αυτοκινητοδρόμων και το διακριτικό τίτλο ΤΕΟ Α.Ε.» (άρ¬ 
θρο 3 παρ.3) (ΦΕΚ 178/τ.Α'/6-8-2001). 

2. Τις διατάξεις της παρ. 3 του άρθρου 15 του Ν. 1349/ 
83 «Σύσταση Οργανισμού Αντισεισμικού Σχεδιασμού & 
Προστασίας (ΟΑΣΠ) και άλλες διατάξεις». 

3. Τις διατάξεις του άρθρου 29 του Ν. 1558/85 «Κυβέρ¬ 
νηση και Κυβερνητικά Όργανα» (ΦΕΚ 137τ.Α') που προ¬ 
στέθηκαν με το άρθρο 27 του Ν. 2081/92 (ΦΕΚ 154 τ.Α') 
όπως αντικαταστάθηκαν με το άρθρο 1 παρ. 2α του Ν. 
2469/97 (ΦΕΚ 38τ.Α'). 

4. Το γεγονός ότι από την απόφαση αυτή δεν προκαλεί- 
ται δαπάνη σε βάρος του προϋπολογισμού της ΤΕΟ «ΑΕ» 
ούτε του Κρατικού προϋπολογισμού. 

5. Την αριθμ. Δ.22/5/7-12-2001 πρόταση της ΤΕΟ «ΑΕ» 
και την αριθμ. 31/5-12-2001 πράξη του Διοικητικού της 
Συμβουλίου, με την οποία εγκρίθηκε η παράταση ανα¬ 
στολής λειτουργίας των θυρίδων εισόδου με κατεύθυνση 
προς Αθήνα του Σταθμού Διοδίων Αφιδνών, από 1ης Ια¬ 
νουάριου 2002 έως και 30 Ιουνίου 2002. 

6. Την αριθμ. Δ16γ/015/199/Γ/6-4-2001 κοινή απόφαση 
των Υφυπουργών ΠΕΧΩΔΕ και Οικονομικών περί παρα- 
τάσεως αναστολής λειτουργίας των θυρίδων εισόδου του 
Σταθμού Διοδίων Αφιδνών με κατεύθυνση προς Αθήνα, 
από 1ης Απριλίου 2001 έως και 31 Δεκεμβρίου 2001. 

7. Την αριθμ.Υ6/31-10-2001 κοινή απόφασητου Πρωθυ¬ 
πουργού και Υπουργού ΠΕΧΩΔΕ «Ανάθεση αρμοδιοτή¬ 
των Υπουργού ΠΕΧΩΔΕ στους Υφυπουργούς ΠΕΧΩΔΕ» 
(ΦΕΚ 1484/τ.Β'/31-10-01). 

8. Την αριθμ. 1100383/1330/Α0006/31-10-2001 απόφα¬ 


ση «Ανάθεση αρμοδιοτήτων στους Υφυπουργούς Οικο¬ 
νομικών» (ΦΕΚ 1485/τΒ'/31-10-2001), αποφασίζουμε: 

Παρατείνουμε από 1ης Ιανουάριου 2002 έως και 30 Ιου¬ 
νίου 2002, την αναστολή λειτουργίας των θυρίδων εισόδου 
του Σταθμού Διοδίων Αφιδνών με κατεύθυνση προς Αθήνα, 
με σκοπό την εξοικονόμηση προσωπικού και την επάνδρω¬ 
ση των υπολοίπων Σταθμών Διοδίων για την αντιμετώπιση 
των σοβαρών λειτουργικών προβλημάτων αυτών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Ιανουάριου 2002 

οι ΥΦΥΠΟΥΡΓΟΙ 

ΟΙΚΟΝΟΜΙΚΩΝ ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ ΚΑΙ 

ΔΗΜΟΣΙΩΝ ΕΡΓΩΝ 

Γ. ΦΛΩΡΙΛΗΣ I. ΤΣΑΚΛΙΔΗΣ 

-♦- 

Αριθ. Π3α/Φ. 11/Γ.Π.οικ.3204 (3) 

Χορήγηση Δελτίου Μετακίνησης σε Άτομα με Αναπηρίες 
για το έτος 2002. 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΩΝ - ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του άρθρου 25 του Ν. 2072 /92 (ΦΕΚ 125 
/92 τΑ') 

2. Τις διατάξεις του άρθρου 29του Ν. 1558/85 (ΦΕΚ 137 
τΑ') όπως προστέθηκαν με τις διατάξεις του άρθρου 27 
του Ν. 2081 /92 (ΦΕΚ 154/τΑ') και τροποποιήθηκαν με το 
άρθρο 1 του Ν. 2469 /97 (ΦΕΚ 38/τΑ') με τις οποίες καθο¬ 
ρίζεται ο έλεγχος των δαπανών που προκαλούν οι κανονι¬ 
στικές πράξεις. 

3. Τις διατάξεις του άρθρου 22του Ν. 2362/95 (ΦΕΚ247 
/95τΑ') "Περί Δημοσίου Λογιστικού ελέγχου των δαπανών 
του κράτους και άλλες διατάξεις". 

4. Την υπ.αριθμ.Π3α/Φ.80/ οικ. 907/1-3-2001 Κοινή 
Υπουργική Απόφαση του Υπουργού Υγείας - Πρόνοιας 
και Οικονομικών "ΡΥΘΜΙΣΗ ΔΙΑΔΙΚΑΣΙΩΝ ΧΟΡΗΓΗΣΗΣ 
ΚΑΡΤΑΣ ΑΝΑΠΗΡΙΑΣ (Κ.Α) ΣΤΑΑΤΟΜΑ ΜΕ ΕΙΔΙΚΕΣΑΝΑ- 
ΓΚΕΣ, ΣΥΜΦΩΝΑ ΜΕ ΤΟ Π.Δ 210/1998, ΦΕΚ 169, ΤΑ' 
ΠΡΟΚΑΤΑΡΤΙΚΗ ΕΦΑΡΜΟΓΗ ΣΤΗ Ν.Α ΛΑΡΙΣΑΣ. 

5. Τις διατάξεις του άρθρου 166 του Ν. 2683 .99 (ΦΕΚ 
19/99 τΑ') "Κύρωση του Κώδικα Κατάστασης Δημοσίων 
Πολιτικών Διοικητικών Υπαλλήλων και Υπαλλήλων 
Ν.Π.Δ.Δ και άλλες διατάξεις". 

6. Το Π.Δ/γμα 95/2000 (ΦΕΚ 76/00/ τΑ') "Οργανισμός 
του Υπουργείου Υγείας και Πρόνοιας" όπως τροποποιή¬ 
θηκε μεταγενέστερα. 

7. Την κοινή Απόφαση 1100383/1330/Α0006/31/10/2001 
του Πρωθυπουργού και του Υπουργού Οικονομικών περί 
"Ανάθεσης αρμοδιοτήτων των Υφυπουργών Οικονομι¬ 
κών" (ΦΕΚ 1485/τΒ'31-10-2001). 

8. Την Κοινή Απόφαση των Υπουργών Οικονομίας και 
Οικονομικών και Μεταφορών και Επικοινωνιών αρ.οικ. Α- 
59569/8367/16-11-2001 "Καθορισμός του τιμολογίου κο¬ 
μίστρων για τους Συγκοινωνιακούς φορείς της Πρωτεύ¬ 
ουσας Ε.Θ.Ε.Λ, Η.Σ.Α.Π, Η.Λ.Π.Α.Π, Α.Μ.Ε.Λ. 

9. Την Κοινή Απόφαση των Υπουργών Οικονομικών και 
Μεταφορών & Επικοινωνιών Α-οικ. 38607/3914/28.11.01 
"Καθορισμός τιμής εισιτηρίων και καρτών απεριορίστων 
διαδρομών στον οργανισμό Αστικών Συγκοινωνιών Θεσ¬ 
σαλονίκης (ΟΑΣΘ). 


ΟΙΚΟΝΟΜΙΚΩΝ 

Γ. ΦΛΩΡΙΛΗΣ 

10. ΤηνΓ4γ/Φ11/οικ. 1350/2.4.2001 ΚΥΑ χορήγηση Δελ¬ 
τίων Μετακίνησης σε Άτομα με Ειδικές Ανάγκες για το 
2000 (ΦΕΚ 429 τΒΊ 7-4-2001). 

11. Την Απόφαση του ΣΤΕ 445/98 περί αναστολής 
ισχύος της Κ.Υ.Α Γ4γ/Φ.11/οικ. 1579 /98 για τα μέλη του 
Πανελλήνιου συνδέσμου Τυφλών. 

12. Το γεγονός ότι από την απόφαση αυτή προκαλείται 
σε βάρος του κρατικού προϋπολογισμού δαπάνη μέχρι 
ποσού 14.680.000 ΕΥΡΩ. Η οποία θα καλυφθεί από την 
εγγεγραμμένη πίστωση του ΚΑΕ 0827 ειδικού Φορέα 220 
του Π/Υ του Υπουργείου Υγείας - Πρόνοιας έτους 2002, 
αποφασίζουμε: 

Άρθρο 1 

1. Στα Άτομα με Αναπηρίες, Ελληνικής υπηκοότητας, 
Κύπριους υπηκόους Ελληνικής καταγωγής, υπήκοους 
των Κρατών-μελών της Ε.Ε. και υπηκόους των Κρατών 
που περιλαμβάνονται στην Ευρωπαϊκή σύμβαση που κυ¬ 
ρώθηκε με το Ν.Δ 4017/59 (ΦΕΚ 246/59 τΑ') που κατοι¬ 
κούν μόνιμα και νόμιμα στην Ελλάδα και έχουν παθολο- 
γοανατομικό ποσοστό αναπηρίας τουλάχιστον 67%, πα¬ 
ρέχεται το δικαίωμα της μετακίνησης με μειωμένο 
εισιτήριο κατά 50% στις εξής περιπτώσεις : 

α) Σε όλες τις διαδρομές εσωτερικού των υπεραστικών 
λεωφορείων των ΚΤΕΛ. 

β) Σε όλες τις διαδρομές του εσωτερικού δικτύου του 
Ο.Σ.Ε 

γ) Σε όλες τις διαδρομές των αστικών λεωφορείων 
(Αστικά ΚΤΕΛ) κάθε επαρχιακής πόλεως για τους κατοί¬ 
κους του συγκεκριμένου νομού. 

2. Στα Άτομα με Αναπηρίες, Ελληνικής υπηκοότητας, 
Κυπρίους υπηκόους Ελληνικής καταγωγής, υπηκόους 
των Κρατών-μελώντης Ε.Ε. και υπηκόουςτων Κρατώνπου 
περιλαμβάνονται στην Ευρωπαϊκή Σύμβαση που κυρώθη¬ 
κε με το ΝΔ 4017/59 (ΦΕΚ 246/59 τ.Α') που διαμένουν μό¬ 
νιμα στην Περιφέρεια Αττικής (Ν. Α Αθηνών, Πειραιώς, Δυ¬ 
τικής Αττικής, Ανατολικής Αττικής) και της Ν.Α Θεσσαλο¬ 
νίκης και έχουν το προαναφερόμενο παθολογοανατομικό 
ποσοστό αναπηρίας 67% και άνω, παρέχεται το δικαίωμα 
της δωρεάν μετακίνησης με τα αστικά μέσα συγκοινωνίας 
του ΟΑΣΑ (μπλε λεωφορεία ΕΘΕΛ, ΗΣΑΠ, ΗΛΠΑΠ, ΑΤΤΙ¬ 
ΚΟ ΜΕΤΡΟ) και του ΟΑΣΘ αντίστοιχα εφόσον το ετήσιο 
συνολικό ατομικό τους εισόδημα, δεν είναι μεγαλύτερο 
των 11.739 (έντεκα χιλιάδες επτακόσια τριάντα εννέα) ΕΥ¬ 
ΡΩ ή το ετήσιο συνολικό οικογενειακό εισόδημα δεν είναι 
μεγαλύτερο των 17.609 (δέκα επτά χιλιάδες εξακόσια εν¬ 
νέα) ΕΥΡΩ. Το ετήσιο συνολικό οικογενειακό τους εισο¬ 
δημάτων 17.609 ΕΥΡΩ προσαυξάνεται με 4.402 ΕΥΡΩ για 
κάθε επιπλέον άτομο πέρα του ενός που συνοικεί και βα¬ 
ρύνει τον φορολογούμενο καθώς και για το / την σύζυγο, 
εφόσον παρουσιάζει αναπηρία 67% και άνω. 

Ως εισόδημα εννοείται το φορολογούμενο πραγματικό 
ή τεκμαρτό εισόδημα και το απαλλασσόμενο ή φορολο¬ 
γούμενο με ειδικό τρόπο. 

3. Το ύψος του εισοδήματος αποδεικνύεται με την προ¬ 
σκόμιση φωτοαντιγράφου του εκκαθαριστικού σημειώ¬ 
ματος της δήλωσης του φόρου εισοδήματος ή με υπεύ¬ 
θυνη δήλωση του Ν. 1599/86, θεωρημένη από την αρμό¬ 
δια Δ.Ο.Υ για την παραλαβή όμοιου αντιτύπου για το 
σχετικό έλεγχο στην περίπτωση που ο ενδιαφερόμενος 
δεν υποχρεούται στην υποβολή φορολογικής δήλωσης. 

Οι ολικά τυφλοί (Ν. 958/ΦΕΚ 191/τΑ'/1979) εξαιρούνται 
των οικονομικών κριτηρίων σύμφωνα με την αρ. 445/98 


απόφαση της επιτροπής αναστολών του ΣΤΕ και λαμβά¬ 
νουν κουπόνι μετακίνησης ανεξάρτητα από το όριο εισο¬ 
δήματος τους. 

4. Όσοι υπερβαίνουντο ανωτέρω όριο εισοδήματος, δι¬ 
καιούνται την κάρτα με μειωμένο εισιτήριο κατά 50% για 
την μετακίνηση τους με τα συγκοινωνιακά μέσα του ΟΣΕ 
και των Υπεραστικών ΚΤΕΛ, όπως λαμβάνουν οι δικαιού¬ 
χοι σύμφωνα με τα όσα ορίζονται στην παράγραφο 1 

Άρθρο 2. 

1. Οι δικαιούχοι Δελτίου Μετακίνησης που είναι μόνιμοι 
κάτοικοι του κατά περίπτωση Νομού, το προμηθεύονται 
από τις Διευθύνσεις ή τα Τμήματα Κοινωνικής Πρόνοιας 
των Νομαρχιακών Αυτοδιοικήσεων. 

Το Δελτίο Μετακίνησης ισχύει για το χρονικό διάστημα 
που αναγράφεται κατά την έκδοση της δηλ. έτος 2002 και 
για όσο διάστημα από το επόμενο έτος (2003) απαιτείται 
για να εκδοθεί η νέα Κ.Υ.Α για την χορήγηση του. 

2. Οι δικαιούχοι θα πρέπει να προσκομίζουν στην Υπη¬ 
ρεσία γνωμάτευση αναγνωρισμένων από το Νόμο Υγειο¬ 
νομικών Επιτροπών (Π.Δ/τος 611/77 -παλαιού Υπαλληλι¬ 
κού κώδικα-ή του Ν. 2683/1999 (ΦΕΚ 19 τΑ') άρθρου 166- 
νέου Υπαλληλικού Κώδικα, -ΙΚΑ, Ενόπλων Δυνάμεων 
κ.λ.π.) στην οποία θα αναγράφεται απαραίτητα το παθο¬ 
λογοανατομικό ποσοστό αναπηρίας, το οποίο πρέπει να 
είναι τουλάχιστον 67% Στην Ν.Α Λαρίσης πέρα των ανω¬ 
τέρω γνωματεύσεων γίνονται δεκτά και τα έντυπα κάρτας 
αναπηρίας (προσωρινής ή ισόβιας) από τις Α'/θμιες και 
Β'/θμιες επιτροπές πιστοποίησης αναπηρίας (ΠΕΠΑ - ΔΕ- 
ΠΑ) του Π. Δ/τος 210 (ΦΕΚ 169τΑ'/98). 

3. Όσοι έχουν γνωματεύσεις αναγνωρισμένων κατά 
νόμο Υγειονομικών Επιτροπών με παθολογοανατομικό 
ποσοστό αναπηρίας τουλάχιστον 67% και τους έχει χο¬ 
ρηγηθεί Δελτίο Μετακίνησης με τις γνωματεύσεις αυτές 
και εφόσον δεν έχει παρέλθει η χρονική διάρκεια της 
ισχύος των, δικαιούνται ανανέωση του κουπονιού ή του 
Δελτίου. 

4. Όσοι λαμβάνουν σύνταξη επ' αόριστο με απόφαση 
Διοικητικού Διευθυντή ασφαλιστικού φορέα (απόφαση η 
οποία έχει εκδοθεί βάσει γνωματεύσεως Υγειονομικής 
Επιτροπής και στην οποία αναγράφεται το παθολογοανα¬ 
τομικό ποσοστό αναπηρίας 67% και άνω) δικαιούνται Δελ¬ 
τίο Μετακίνησης χωρίς να απαιτείται η έκδοση πρόσθε¬ 
της γνωμάτευσης πρωτοβάθμιας Υγειονομικής Επιτρο¬ 
πής. 

5. Όσοι παίρνουν σύνταξη από τον Ο.Γ.Α λόγω αναπη¬ 
ρίας βάσει γνωματεύσεων υγειονομικών επιτροπών, μπο¬ 
ρούν να προσκομίζουν το τελευταίο απόκομμα της συ¬ 
ντάξεως τους στο οποίο αναγράφεται εντύπως το γράμ¬ 
μα (Α) που σημαίνει αναπηρία. 

6. Όσοι λαμβάνουν οικονομική ενίσχυση (επίδομα) από 
τις Δ/νσεις και τα τμήματα Κοινωνικής Πρόνοιας ή Υγιει¬ 
νής των Ν. Α με βάση γνωματεύσεις Υγειον. Επιτροπών ή 
Υγειονομικών Οργάνων ή βεβαιώσεις αρμοδίων φορέων 
(π.χ μονάδων τεχνητού νεφρού, τμήματα νοσηλείας με¬ 
σογειακής αναιμίας κ.λ.π.) χωρίς να αναφέρεταιτο ποσο¬ 
στό αναπηρίας, δικαιούνται κάρτα, χωρίς γνωμάτευση 
Πρωτοβάθμιων Υγειονομικών Επιτροπών. 

7. Οιτυφλοί και οι Β.Ν.Κ με δείκτη νοημοσύνης 30 (τριά¬ 
ντα) και κάτω δικαιούνται κάρτα μετακίνησης και για τους 
συνοδούς τους. 

8. Πρόσφατη γνωμάτευση δεν απαιτείται για τα ΑΜΕΑ 

που το ποσοστό αναπηρίας τους προέρχεται από ακρω¬ 
τηριασμό των άνω ή κάτω ακρών. 

9. Σε όσους δεν απευθυνθούν έγκαιρα στις υπηρεσίες 
μας ή καταστούν δικαιούχοι μετά την ολοκλήρωση της 
διανομής του Δελτίου του α' εξαμήνου θα τους χορηγείτε 
Δελτίο για το β' εξάμηνο. 

Άρθρο 3. 

Κατά των απορριπτικών γνωματεύσεων των Π ρωτοβαθ- 
μίων Υγειονομικών Επιτροπών οι ενδιαφερόμενοι δύνα- 
νται να προσφύγουν ενώπιον της κατά περίπτωση αρμό¬ 
διας Δευτεροβάθμιας Υγειονομικής Επιτροπής εντός 
αποκλειστικής προθεσμίας (15) δέκα πέντε ημερών από 
την ημερομηνία έκδοσης της γνωμάτευσης της Πρωτο¬ 
βάθμιας Υγειονομικής Επιτροπής, στην περίπτωση αυτή 
υποβάλλεται η γνωμάτευση της Δευτεροβάθμιας Υγειο¬ 
νομικής Επιτροπής. 

Άρθρο 4. 

Ο Υπουργός Υγείας και Πρόνοιας συνάπτει συμβάσεις 
με τους αρμόδιους συγκοινωνιακούς φορείς για την έκ¬ 
πτωση 50% ή τη δωρεάν μετακίνηση των δικαιούχων Ατό¬ 
μων με Αναπηρίες. Με τις συμβάσεις αυτές καθορίζονται: 

α) Η αποζημίωση που πρέπει να καταβάλλει το Υπουρ¬ 
γείο Υγείας και Πρόνοιας σε κάθε συγκοινωνιακό φορέα 
με τον οποίο έχει συνάψει σύμβαση. 

β) Ο τρόπος, η διαδικασία, και τα απαιτούμενα σε κάθε 
περίπτωση δικαιολογητικά καταβολής της αποζημίωσης 
στους συγκοινωνιακούς φορείς. 

γ) Κάθε άλλη αναγκαία λεπτομέρεια σχετική με τη διά¬ 
θεση και χρήση των καρτών μετακίνησης και τη διαδικα¬ 
σία καταβολής της αποζημίωσης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Ιανουάριου 2002 

οι ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΩΝ ΥΓΕΙΑΣ ΚΑΙ ΠΡΟΝΟΙΑΣ 

Γ. ΦΛΩΡΙΔΗΣ Α. ΠΑΠΑΔΟΠΟΥΛΟΣ 

-♦- 

Αριθ. 30566 32624 (4) 

Ίδρυση Σχολής Προπονητών ΜΠΕΙΖ ΜΠΟΛ Γ 
Κατηγορίας. 

Ο ΥΠΟΥΡΓΟΣ ΠΟΛΙΤΙΣΜΟΥ 

Σύμφωνα με: 

1. Τις διατάξεις 

α) Του Α.Ν 397/68 «περί επανασυστάσεως της Γενικής 
Γραμματείας Αθλητισμού κι των αρμοδιοτήτων αυτής» 
β) Του Π.Δ. 77/85 «Οργανισμός της Γ.Γ.Α» 
γ) Του Ν. 2725/17-6-99(ΦΕΚ 121/Α/99) άρθρο 136παρ. 6. 

2. Την αρ. 32741/96 (ΦΕΚ 1120/Β/96) απόφαση «Μετα¬ 
βίβαση αρμοδιοτήτων Υφυπουργού και δικαιώματος υπο¬ 
γραφής «Με εντολή Υφυπουργού» στο Γ ενικό Γ ραμματέα 
Αθλητισμού καθώς και τους λοιπούς υπηρεσιακούς πα¬ 
ράγοντες». 

3. Τις υπάρχουσες ανάγκες σε προπονητικό δυναμικό 
στο άθλημα, αποφασίζουμε: 

Ιδρύεται Σχολή Προπονητών Μπέιζ - Μπολ ,που θα λει¬ 
τουργήσει στην Αθήνα από 20-1-2002 έως 10-2-2002 (στο 
ΟΑΚΑ τα θεωρητικά μαθήματα και στο Ελληνικό γήπεδο 
μπέιζμπολ πρώην Αμερικανική βάση τα πρακτικά μαθή¬ 
ματα.) 


Η Διοίκηση, η διεύθυνση, η λειτουργία της Σχολής και 
κάθε άλλη λεπτομέρεια καθορίζονται ως εξής: 

ΔΙΟΙΚΗΣΗ ΤΗΣ ΣΧΟΛΗΣ 

Η Σχολή, διοικείται από πενταμελή Επιτροπή, η οποία 
συγκροτείται από τους: 

1. Εξάρχου Ηλέκτρα, προϊσταμένη Τμήματος Λοιπών 
Αθλημάτων, ως Πρόεδρος. 

2. Νησιώτου Αικατερίνη, μόνιμη υπάλληλος ΓΓΑ, ως μέλος. 

3. ΜαλισιώβαςΔημήτρης, ως μέλος. 

4. Τζιλιάνου Άρτεμις,μόνιμη υπάλληλος ΓΓΑ, ως μέλος. 

5. Μητσιόπουλο Παναγιώτη, Πρόεδρο της Ομοσπον¬ 
δίας, ως μέλος. 

Δύο εκ των μελών θα ασκούν παράλληλα καθήκοντα 
υπολόγου και γραμματέα αντίστοιχα. 

Άρθρο 1 

Αρμοδιότητες της Επιτροπής διοίκησης 

1. Η Επιτροπή Διοίκησης σε συνεργασία με τον Δ/ντή 
της Σχολής καταρτίζει και υποβάλλει μέσω του τμήματος 
Αθλητικής Επιμόρφωσης, για έγκριση στον Γενικό Γ ραμ¬ 
ματέα Αθλητισμού αναλυτικό προϋπολογισμό δαπανών 
της Σχολής. Η συνολική δαπάνη του προϋπολογισμού της 
Σχολής, αν δεν καλύπτεται από τον προϋπολογισμό της 
οικείας Ομοσπονδίας, θα καλυφθεί με έκτακτη επιχορή¬ 
γηση της Γ.Γ.Α, προς την Ομοσπονδία του αθλήματος . 

2. Ο Υπεύθυνος εκτέλεσης προϋπολογισμού 

* Εισπράττει από την Ομοσπονδία το ποσότου εγκριθέ- 
ντος προϋπολογισμού. 

* Προβαίνει στις απαιτούμενες πληρωμές. 

• Φροντίζει για την εξόφληση των δαπανών και παραδί- 
δει τα παραστατικά στοιχεία και τον οικονομικό απολογι¬ 
σμό στην Ομοσπονδία. 

• Ελέγχει τη νομιμότητα των παραστατικών στοιχείων 

3. Ο φάκελος με όλα τα διοικητικά παραστατικά στοιχεία 
(αιτήσεις, δικαιολογητικά, πρακτικά συνεδριάσεων κ.λ.π.), 
προϋπολογισμός και απολογισμός θα παραδίδονται, 
εντός ευλόγου χρονικού διαστήματος μετά τη λήξη της 
Σχολής, στο αρμόδιο τμήμα Αθλητικής Επιμόρφωσης, 

4. Η Επιτροπή Διοίκησης ελέγχει τα δικαιολογητικά των 
υποψηφίων που θα φοιτήσουν στη Σχολή, συντάσσει πίνα¬ 
κες όσων συγκεντρώνουν τις απαραίτητες προϋποθέσεις 
και επιμελείται τις διαδικασίες επιλογών των υποψηφίων 
στην περίπτωση που ο αριθμός τους είναι ανώτερος του 
αριθμού των εισακτέων. Σε καμία περίπτωση ο αριθμός των 
εισακτέων δεν μπορεί να είναι κατώτερος των 10 ατόμων. 

5. Παρακολουθεί τη λειτουργία της Σχολής και τη διε¬ 
ξαγωγή των εξετάσεων. 

6. Λαμβάνει αποφάσεις για οποιοδήποτε θέμα αφορά 
την εύρυθμη λειτουργία της Σχολής, αυτεπάγγελτα ή 
ύστερα από εισήγηση του Δ/ντή. Επίσης ορίζει φροντι¬ 
στές μετά από εισήγηση του Δ/ντή της Σχολής εφόσον 
κρίνει ότι αυτό απαιτείται για την εκπλήρωση των ανα¬ 
γκών της Σχολής, στους οποίους και καταβάλλεται απο¬ 
ζημίωση σύμφωνα με τον προϋπολογισμό της Σχολής . 

7.0 Πρόεδρος της Επιτροπής, υπογράφει μαζί με τον Δι¬ 
ευθυντή της Σχολής τα διπλώματα που χορηγούνται σε 
όσους αποφοιτήσουν επιτυχώς. Οι κάτοχοι διπλωμάτων 
της εν λόγω Σχολής δύνανται μετά από αίτηση των να απαι¬ 
τήσουν τη χορήγηση αδείας ασκήσεως επαγγέλματος. 

Άρθρο 2ο 

ΔΙΕΥΘΥΝΣΗ ΤΗΣ ΣΧΟΛΗΣ 

Η Σχολή διευθύνεται από την Δ\ντρια, Καθηγήτρια Φυ- 

σικής Αγωγής στη θέση της οποίας ορίζεται η κ. Παπαδο- 
πούλου Μαρία 

Η Διευθύντρια της Σχολής έχει τις ακόλουθες αρμοδιό¬ 
τητες: 

1. Εισηγείται τα κατάλληλα πρόσωπα για την απασχό¬ 
ληση τους στα καθήκοντα του διδακτικού προσωπικού τα 
οποία οριστικοποιούνται με απόφαση της Επιτροπής Δι¬ 
οίκησης. 

2. Αποφασίζει για κάθε θέμα που σχετίζεται με τη λει¬ 
τουργία της Σχολής και που δεν ανήκει στον κύκλο αρμο¬ 
διοτήτων άλλου οργάνου για το διδακτικό, εργατικό και 
βοηθητικό προσωπικό, για το πρόγραμμα, τον έλεγχο των 
παρουσιών καιτων απουσιώντους, τηντήρηση της τάξης 
και της πειθαρχίας κατά τη διάρκεια λειτουργίας της Σχο¬ 
λής και καταρτίζει τον εσωτερικό κανονισμό λειτουργίας 
της Σχολής. 

3. Επιφέρει όταν χρειασθεί τις έκτακτες τροποποιήσεις 
του προγράμματος ενημερώνοντας έγκαιρα την Επιτρο¬ 
πή Διοίκησης της Σχολής, το διδακτικό προσωπικό και 
τους μαθητές. 

4. Τηρεί ενημερωτικά βιβλία λειτουργίας της Σχολής, 
απουσιολόγιο, βιβλίο διδακτέας ύλης καθώς και τα πρα¬ 
κτικά συνεδριάσεωςτου διδακτικού προσωπικού. 

5. Ασκεί πειθαρχική εξουσία και έχει το δικαίωμα να 
αποβάλλει μέχρι μία (1) ημέρα από τη Σχολή, τους μαθη¬ 
τές που δεν πειθαρχούν ή τυχόν παρεκτρέπονται. 

6. Επιβλέπει τη λειτουργία των εγκαταστάσεων και του 
απαιτούμενου αθλητικού υλικού, καθώς καιτων συναφών 
οργάνων. 

7. Συντάσσει εκθέσεις με τις παρατηρήσεις και τυχόν 
προτάσεις του και τις υποβάλλει στην Επιτροπή Διοίκη¬ 
σης μαζί με τους συγκεντρωτικούς πίνακες βαθμολογίας 
όλων των μαθημάτων στα οποία εξετάσθηκαν οι μαθητές 
της Σχολής και τα υποβάλλει στην Επιτροπή Διοίκησης σε 
διάστημα είκοσι (20) ημερών για την κατακύρωση των 
αποτελεσμάτων. 

8. Συνυπογράφει με τον Πρόεδρο της Επιτροπής τα δι¬ 
πλώματα που χορηγούνται σε όσους αποφοιτήσουν επι- 
τυχώς από τη Σχολή . 

Άρθρο 3 

ΔΙΔΑΚΤΙΚΟ ΠΡΟΣΩΠΙΚΟ 

Το διδακτικό προσωπικό, (καθηγητές ή πτυχιούχοι ΤΕΙ 
ή ΑΕΙ ή κατά περίπτωση πρόσωπα ειδικών γνώσεων που 
κρίνονται κατάλληλα με απόφαση της Επιτροπής) συνερ¬ 
γάζεται για κάθε θέμα που αφορά στην ομαλή ενάσκηση 
των καθηκόντων του και την εύ ρυθμη λειτουργία της Σχο¬ 
λής με την Επιτροπή Διοίκησης και τον Δ/ντή της Σχολής. 

Το διδακτικό προσωπικό, υποχρεούται να παραδώσει 
στη Διεύθυνση της Σχολής, τα αποτελέσματα των εξετά¬ 
σεων μέσα σε διάστημα έξι (6) ημερών από τη διεξαγωγή 
τους και να επανεξετάσει τους τυχόν μεταξεταστέους, 
εφόσον υπάρχει σχετική περί δευτέρας εξεταστικής πε¬ 
ριόδου, απόφαση της Επιτροπής Διοίκησης. 

Άρθρο 4ο 

ΛΕΙΤΟΥΡΓΙΑ ΤΗΣ ΣΧΟΛΗΣ 

1. Η φοίτηση και συμμετοχή των υποψηφίων που θα ει- 
σαχθούν στη Σχολή, είναι υποχρεωτική σ’όλα τα πρακτι¬ 
κά και τα θεωρητικά. 

2. Κάθε παράβαση των υποχρεώσεων των υποψήφιων 
που παρακολουθούν τη Σχολή, συνεπάγεται την επιβολή 
κυρώσεων που αναφέρονται στο άρθρο 2 . 


3. Οι ποινές αναγράφονται στα βιβλία πράξεων της Σχο¬ 
λής και κοινοποιούνται εγγράφως στους μαθητές. 

Οι υποψήφιοι που θα υπερβούν σε απουσίες το 10%των 
ωρώντων θεωρητικών καιτωνπρακτικών μαθημάτων, δεν 
δικαιούνται να λάβουν μέρος στις εξετάσεις και κατά συ¬ 
νέπεια απορρίπτονται. 

Άρθρο 5ο 

ΠΡΟΫΠΟΘΕΣΕΙΣ ΣΥΜΜΕΤΟΧΗΣ 

1. Οι γενικές και ειδικές προϋποθέσεις συμμετοχής στη 
σχολή προτείνονται από την οικεία Ομοσπονδία και το 
Σύνδεσμο Προπονητών και οριστικοποιούνται με την πα¬ 
ρούσα απόφαση. 

2. Στη Σχολή δεν γίνονται δεκτοί όσοι έχουν τιμωρηθεί 
για ποινικά αδικήματα που προβλέπονται από το άρθρο 8 
του 2683/99 του Υ.Κ. σε συνδυασμό με τα κωλύματα που 
προβλέπονται από το άρθρο 3 του Ν. 2725/99. 

Ο έλεγχος όλων των προβλεπομένων δικαιολογητικών 
γίνεται από την Επιτροπή Διοίκησης και τον Δ/ντή πριν 
από την έναρξη λειτουργίας της Σχολής. 

3. Για να λειτουργήσει η Σχολή πρέπει η απόφαση αυτή 
να έχει ήδη δημοσιευθεί στην Εφημερίδα της Κυβερνήσε- 
ως και να έχει πάρει αριθμό ΦΕΚ. Σε αντίθετη περίπτωση 
δεν είναι δυνατή η έναρξη λειτουργίας της. 

Τη Σχολή μπορούν να παρακολουθήσουν όσοι: 

1. Έχουν ηλικία από 22 έως 49 ετών 

2. Έχουν απολυτήριο Λυκείου ή εξαταξίου Γυμνασίου, ή 
πτυχίο Α.Ε.Ι, ή Τ.Ε.Ι. 

3. Είναι αποδεδειγμένα προπονητές Μπέιζ - Μπολ σε 
σωματεία μέλη της Ομοσπονδίας ή είναι πτυχιούχοι ΤΕ- 
ΦΑΑ ή έχουν επαρκή γνώση του αθλήματος (αποδεικνυο- 
μένη με βεβαίωση της Ομοσπονδίας). 

ΔΙΚΑΙΟΛΟΓΗΤΙΚΑ ΣΥΜΜΕΤΟΧΗΣ 

1. Αίτηση ενδιαφερομένου. 

2. Ιατρική βεβαίωση (Υγείας καιαρτιμέλειας). 

3. Πιστοποιητικό Γ ραμματικών γνώσεων(απόφοιτοι Γ υ¬ 
μνασίου ή Λυκείου ή ΑΕΙ ή ΤΕΙ.). 

4. Αντίγραφο Ποινικού Μητρώου Β' και πιστοποιητικά ει- 
σαγγελικής αρχής. 

5. Φωτοαντίγραφο αστυνομικής ταυτότητας (δύο 
όψεις). 

Τα δικαιολογητικά πρέπει να κατατεθούν τουλάχιστον 
δέκα (10) ημέρες πριν την έναρξη της Σχολής, στη Γενική 
Γραμματεία Αθλητισμού-Δ/νση Προαγωγής Αθλητισμού- 
Τμήμα Αθλητικής Επιμόρφωσης-Πανεπιστημίου 25 Τ.Κ. 
102 10 Αθήνα. 

Η Επιτροπή Διοίκησης της Σχολής, με αιτιολογημένη 
απόφαση της, μπορεί να αλλάξει την ημερομηνία και τον 
τόπο λειτουργίας της Σχολής, όταν αυτό επιβάλλεται από 
απρόβλεπτους παράγοντες. 

Κάθε θέμα που δεν προβλέπεται στην παρούσα απόφα¬ 
ση, θα ρυθμίζεται με απόφαση της Επιτροπή Διοίκησης 
της Σχολής και τα πλέον εξαιρετικά θέματα, με απόφαση 
του Γ ενικού Γ ραμματέα Αθλητισμού. 

Από τις διατάξειςτης απόφασης αυτής δενπροκαλείται 
δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Ιανουάριου 2002 

Με εντολή Υπουργού 
Ο Γενικός Γραμματέας Αθλητισμού 
ΝΙΚΟΛΑΟΣ ΕΞΑΡΧΟΣ 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 21403 (5) 

Τροποποίηση της ιδρυτικής πράξης της Δημοτικής Επι¬ 
χείρησης Τοπικής Ανάπτυξης Πετριτσίου του Δήμου 
Πετριτσίου Ν. Σερρών 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις των άρθρων 277 έως και 284 του 
Π.Δ/τος 410/1995. 

2. Τις διατάξεις του Π. Δ/τος 25/1988. 

3. Την αρίθ. 5631/26-7-2000 (ΦΕΚ 1339/Β/2000) απόφα¬ 
σή μας Ορισμός εισηγητών και μεταβίβαση εξουσίας υπο¬ 
γραφής «Με Εντολή Γενικού Γραμματέα». 

4. Την αριθ. 5762/20-11-1997 (ΦΕΚ 1085/Τ.Β./1997) σι- 
τόφασή μας με την οποία συστήθηκε στο Δήμο Πετριτσί- 
ου του Ν. Σερρών Δημοτική Επιχείρηση με την επωνυμία 
«Δημοτική Επιχείρηση Τοπικής Ανάπτυξης» όπως τροπο¬ 
ποιήθηκε μεταγενέστερα με την αριθ. 6998/7-8-1999 ( 
ΦΕΚ 1385/Τ.Β./1999) όμοια. 

5. Την αριθ. 239/2001 απόφαση του Δ.Σ. Πετριτσίου πε¬ 
ρί τροποποιήσεως της συστατικής πράξης της ανωτέρω 
επιχείρησης με την αύξηση του αρχικού κεφαλαίου για 
την ανάπτυξη δραστηριοτήτων που σχετίζονται με το 
αντικείμενο της επιχείρησης. 

6. Την συνημμένη οικονομοτεχνική μελέτη, αποφασί¬ 
ζουμε: 

Α. Τροποποιούμε ως προς την παρ. 6 την αριθ. 5762/20- 
11-1997 απόφασή μας και αυξάνουμετο αρχικό κεφάλαιο 
της Δημοτικής Επιχείρησης Τοπικής Ανάπτυξης Πετριτσί- 
ου κατά 5.000.000 δρχ., το οποίο συνολικά θα ανέρχεται 
σε 10.000.000 δρχ. (29.347,03 ευρώ) για την διεύρυνση 
των στόχων της επιχείρησης στους τομείς πολιτισμού και 
κοινωνικής πολιτικής καθώς και στην ανάληψη δραστη¬ 
ριοτήτων σχετικά με την προβολή της περιοχής. 

Β. Από τις διατάξεις της απόφασης αυτής προκαλείται 
δαπάνη σε βάρος του προϋπολογισμού του Δήμου Πε- 
τριτσίουοικ. έτους 2001 ύψους 5.000.000 δρχ. (14.637,51 
ευρώ). Για την αντιμετώπιση της εν λόγω δαπάνης έχει εγ¬ 
γράφει ισόποση πίστωση στον προϋπολογισμό τρέχο¬ 
ντος έτους του Δήμου Πετριτσίου και στον Κ.Α. 2/212.9/β. 

Κατά τα λοιπά θα ισχύει η αριθ. 5762/20.11.1997 από¬ 
φασή μας όπως τροποποιήθηκε μεταγενέστερα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Σέρρες, 20 Δεκεμβρίου 2001 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
ΔΗΜΟΣΘΕΝΗΣ ΣΑΡΗΓΙΑΝΝΗΣ 

-Φ- 

Αριθ. 19079 (6) 

Σύσταση Νομικού Προσώπου στο Δήμο Ευρωστίνης Ν. 
Κορινθίας με την επωνυμία «Δημοτικός ΠαιδικόςΣταθ- 
μός Δερβενιού». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΠΕΛΛΟΠΟΝΗΣΟΥ 

Έχοντας υπόψη: 

1. Τις διατάξεις του άρθρου 203, του Π.Δ. 410/95. 

2. Τις διατάξεις του άρθρου 7, του Ν. 2503/97 «Διοίκη¬ 
ση, οργάνωση, στελέχωσητης Περιφέρειας, ρύθμιση θε¬ 
μάτων για την Τοπική Αυτ/ση και άλλες διατάξεις». 


3. Την αριθμ. 10/251/01 νόμιμα ληφθείσα απόφαση του 
Δημοτικού Συμβουλίου Ευρωστίνης περί σύστασης Νομι¬ 
κού Προσώπου με την επωνυμία: «Δημοτικός Παιδικός 
Σταθμός Δερβενιού». 

4. Τις διατάξεις του άρθρου 27, του Ν. 2081/92, με τις 
οποίες προτάθηκε νέο άρθρο στο Ν. 1558/85 το οποίο 
ρυθμίζει τον έλεγχο των δαπανών που προκαλούν οι κα¬ 
νονιστικές διοικητικές πράξεις, αποφασίζουμε: 

Α. Συνιστούμε στο Δημοτικό Διαμέρισμα Δερβενιού του 
Δήμου Ευρωστίνης ίδιο Νομικό Πρόσωπο Δημοσίου Δι¬ 
καίου με την επωνυμία «ΔΗΜΟΤΙΚΟΣ ΠΑΙΔΙΚΟΣ ΣΤΑΘ¬ 
ΜΟΣ ΔΗΜΟΥ ΕΥΡΩΣΤΙΝΗΣ» 

Β. Σκοπός αυτού του Νομικού Προσώπου είναι η παρα¬ 
μονή, η καθημερινή φύλαξη και φροντίδα, η διατροφή, η 
διαπαιδαγώγηση και ψυχαγωγία των νηπίων των εργαζο¬ 
μένων γονέων καθώς και η πολύπλευρη νοητική συναι¬ 
σθηματική κοινωνική και ψυχοσωματική ανάπτυξη των νη¬ 
πίων και η φυσική μετάβαση τους από την οικογενειακή 
ζωή στο σχολικό περιβάλλον. 

Γ. Πόροι του νομικού προσώπου είναι: 
α) η ετήσια επιχορήγηση του Δήμου η οποία θα ανέρχε¬ 
ται σε 200.000 δρχ. ετησίως. 

β) κάθε είδους εισφορές, δωρεές, κληρονομιές και κλη¬ 
ροδοσίες 

γ) εισπράξεις από το αντίτιμο των πραγμάτων ή των 
υπηρεσιών που παρέχονται από το Ν.Π. 
δ) πρόσοδοι από δική του περιουσία 
ε) κάθε τυχόν κρατική επιχορήγηση 
στ) κάθε είδους νόμιμα έσοδα από φυσικό ή Ν.Π. 

Δ. Το Νομικό Πρόσωπο εκπροσωπείται στα δικαστήρια 
και σε κάθε άλλη Δημόσια Αρχή από τον Πρόεδρο και 
όταν αυτός απουσιάζει ή κωλύεται από τον Αντιπρόεδρο. 

Από τις διατάξεις αυτής της απόφασης προκαλείται 
ετήσια δαπάνη σε βάροςτου προϋπολογισμού του Δήμου 
Ευρωστίνης ποσού 200.000 δρχ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κόρινθος, 15 Νοεμβρίου 2001 

Ο Γ ενικός Γ ραμματέας Περιφέρειας 
ΑΝΤΩΝΙΟΣ ΜΑΤΣΙΓΚΟΣ 
-Φ- 

Αριθ. 19426 (7) 

Κατάργηση Νομικού Προσώπου στο Δήμο Σικυωνίων Ν. 
Κορινθίας με την επωνυμία «Βιβλιοθήκη Δήμου Σικυώ- 
νος (Κιάτου)» 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΠΕΛΛΟΠΟΝΗΣΟΥ 

Έχοντας υπόψη: 

1. Τις διατάξεις των άρθρων 203 του Π.Δ. 410/95 και 7 
του Ν. 2503/97. 

2. Την αριθμ. 136/57 απόφαση του Δημοτικού Συμβου¬ 
λίου Σικυώνος (Κιάτου) περί σύστασης Νομικού Προσώ¬ 
που με την επωνυμία: «Βιβλιοθήκη Δήμου Σικυώνος» 
(ΦΕΚ 4/7.1.58,τ.Α'). 

3. Την αριθμ. 46/12.6.78 απόφαση του Δημ. Συμβουλίου 
Σικυώνος (Κιάτου) περί τροποποίησηςτης προαναφερό- 
μενης όμοιας (Π.Δ 798/78, ΦΕΚ 185/6.11.78). 

4. Την αριθμ. 494/11.10.2001 νόμιμα ληφθείσα απόφα¬ 
ση του Δημοτικού Συμβουλίου Σικυωνίων, περί κατάργη¬ 
σης του παραπάνω Νομικού Προσώπου λόγω σύστασης, 
στην πόλη Κιάτου επιχείρησης με την επωνυμία: «Δημοτι¬ 
κή Επιχείρηση Ανάπτυξης Πολιτισμού και Άθλησης Σι¬ 
κυωνίων (Δ.Ε.Α.Π.Α.Σ.)», στην οποία λειτουργεί τμήμα με 
τους σκοπούς της Βιβλιοθήκης Δήμου Σικυώνος. 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

5. Τις διατάξεις του άρθρου 27του Ν. 2081/97 που ρυθ¬ 
μίζει τον έλεγχο των δαπανών που προκαλούν οι κανονι¬ 
στικές διοικητικές πράξεις, αποφασίζουμε: 

Καταργούμε το Νομικό Πρόσωπο με την επωνυμία: «Βι¬ 
βλιοθήκη Δήμου Σικυώνος Κορινθίας» του Δήμου Σικυώ- 
νος από 1-1-2002. 

Από τις διατάξεις αυτής της απόφασης δεν προκαλείται 
δαπάνη σε βάρος του προϋπολογισμού του Δήμου Σι- 
κυωνίων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κόρινθος, 21 Νοεμβρίου 2001 

Ο Γενικός Γραμματέας Περιφέρειας 
ΑΝΤΩΝΙΟΣ ΜΑΤΣΙΓΚΟΣ 
-♦- 

Αριθ. 21941 (8) 

Κατάργηση Νομικού Προσώπου στο Δήμο Σικυωνίων Ν. 
Κορινθίας με την επωνυμία «Πολιτιστικό Κέντρο Κιά- 
του «Μελίνα Μερκούρη» 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΠΕΛΛΟΠΟΝΗΣΟΥ 

Έχοντας υπόψη: 

1. Τις διατάξεις των άρθρων 203 του Π.Δ. 410/95 και 7 
του Ν. 2503/97. 

2. Την αριθμ. 9571/8.5.84 απόφασης Νομάρχη Κοριν¬ 
θίας περί σύστασης Νομικού Προσώπου με την επωνυ¬ 
μία: «Πολιτιστικό Κέντρο Κιάτου «Μελίνα Μερκούρη» και 
την αριθμ. 8895/17-6-94 όμοια περί τροποποίησης της 
προαναφερόμενης. 

3. Την αριθμ. 494/11.10.2001 νόμιμα ληφθείσα απόφα¬ 
ση του Δημοτικού Συμβουλίου Σικυωνίων περί κατάργη¬ 
σης του παραπάνω Νομικού Προσώπου λόγω σύστασης, 
στην πόλη Κιάτου επιχείρησης με την επωνυμία: «Δημοτι¬ 
κή Επιχείρηση Ανάπτυξης Πολιτισμού και Άθλησης Σι¬ 
κυωνίων (Δ.Ε.Α.Π.Α.Σ.), στην οποία λειτουργεί τμήμα με 
τους σκοπούς του Πολιτιστικού Κέντρου Κιάτου Μελίνα 
Μερκούρη». 

4. Τις διατάξεις του άρθρου 27του Ν. 2081/97 που ρυθ¬ 
μίζει τον έλεγχο των δαπανών που προκαλούν οι κανονι¬ 
στικές διοικητικές πράξεις, αποφασίζουμε: 

Ανακαλούμε τις αριθμ. 9571/8.5.84 και 8895/17.6.94 απο¬ 
φάσεις του Νομάρχη Κορινθίας Και καταργούμε το Νομικό 
Πρόσωπο με την επωνυμία: «Πολιτιστικό Κέντρο Κιάτου - 
Μελίνα Μερκούρη» του Δήμου Σικυωνίων από 1-1-2002. 

Από τις διατάξεις αυτής της απόφασης δεν προκαλείται 
δαπάνη σε βάρος του προϋπολογισμού του Δήμου Σι¬ 
κυωνίων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κόρινθος, 21 Νοεμβρίου 2001 

Ο Γ ενικός Γ ραμματέας Περιφέρειας 
ΑΝΤΩΝΙΟΣ ΜΑΤΣΙΓΚΟΣ 


Αριθ. 21942 (9) 

Κατάργηση Νομικού Προσώπου στο Δήμο Σικυωνίων Ν. 

Κορινθίας με την επωνυμία «ΦΙΛΑΡΜΟΝΙΚΗ ΔΗΜΟΥ 

ΣΙΚΥΩΝΟΣ - «Ο ΑΠΟΛΛΩΝ». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΠΕΛΛΟΠΟΝΗΣΟΥ 

Έχοντας υπόψη: 

1. Τις διατάξεις των άρθρων 203 του Π.Δ. 410/95 και 7 
του Ν. 2503/97. 

2. Την αριθμ. 45/12.6.78 απόφαση του Δημοτικού Συμ¬ 
βουλίου Σικυώνος περί σύστασης Νομικού Προσώπου με 
την επωνυμία: «ΦΙΛΑΡΜΟΝΙΚΗ ΔΗΜΟΥ ΣΙΚΥΩΝΟΣ - Ο 
ΑΠΟΛΛΩΝ» που δημοσιεύθηκε στο ΦΕΚ10/Α/24.1.79 (ΠΔ 
44/23.12.78). 

3. Την αριθμ. 9901/16.6.2000 απόφασή μας, περί τρο¬ 
ποποίησης της παραπάνω απόφασης του Δημ. Συμβ. Σι¬ 
κυώνος. 

4. Την αριθμ. 494/11.10.2001 νόμιμα ληφθείσα απόφα¬ 
ση του Δημ. Συμβουλίου Σικυωνίων, περί κατάργησης του 
παραπάνω Νομικού Προσώπου λόγω σύστασης, στην πό¬ 
λη Κιάτου, επιχείρησης με την επωνυμία: «Δημοτική Επι¬ 
χείρηση Ανάπτυξης Πολιτισμού και Άθλησης Σικυωνίων 
(Δ.Ε.Α.Π.Α.Σ.)», στην οποία λειτουργεί τμήμα με τους 
σκοπούς της ΦΙΛΑΡΜΟΝΙΚΗΣ ΔΗΜΟΥ ΣΙΚΥΩΝΙΩΝ - Ο 
ΑΠΟΛΛΩΝ. 

5. Τις διατάξεις του άρθρου 27 του Ν. 2081/97 που ρυθ¬ 
μίζει τον έλεγχο των δαπανών που προκαλούν οι κανονι¬ 
στικές διοικητικές πράξεις, αποφασίζουμε: 

Καταργούμε το Νομικό Πρόσωπο με την επωνυμία: «ΦΙ¬ 
ΛΑΡΜΟΝΙΚΗ ΔΗΜΟΥ ΣΙΚΥΩΝΙΩΝ Ο ΑΠΟΛΛΩΝ» από 1-1- 
2002 . 

Από τις διατάξεις αυτής της απόφασης δεν προκαλείται 
δαπάνη σε βάρος του προϋπολογισμού του Δήμου Σι¬ 
κυωνίων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κόρινθος, 21 Νοεμβρίου 2001 

Ο Γενικός Γ ραμματέας Περιφέρειας 
ΑΝΤΩΝΙΟΣ ΜΑΤΣΙΓΚΟΣ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ ^ 

Στην 090/7 απόφαση του Διοικητή του Ι.Κ.Α. που δημο¬ 
σιεύθηκε στο ΦΕΚ 1709/20.12.2001/τ.Β' στη σελ. 23177 β' 
στήλη και αφορά τροποποίηση απόφασης ανάθεσης αρ- 
μοδιοτήτωντου Διοικητή του ΙΚΑ στους Υποδιοικητές και 
σε άλλα Όργανα του Ιδρύματος επιφέρονται οι πιο κάτω 
διορθώσεις: 

α) όπου αναφέρεται ο αριθμός «6» μέσα στο κείμενο 
αντικαθίσταται με το ΕΥΡΩ «€» και 

β) στηνπαραγ. 4τολανθασμένο«...τηςΔιεύθυνσηςΤεν- 
νικής...» αντικαθίσταται με το ορθό «...της Διεύθυνσης Τε¬ 
χνικής...» 

(Από το Εθνικό Τυπογραφείο) 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ <3Β * ΡΑΧ 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Ηΐΐρ: νννννν.β 1.0Γ 
Θ-ΙΠ3ίΙ: ννθ0ΓΠ35ΪΘΓ @ Θ1.0Γ 


ΠΛΗΡΟΦΟΡΙΕΣ ΔΗΜΟΣΙΕΥΜΑΤΩΝ Φ.Ε.Κ.: Τηλ. 1464 

Πληροφορίες Α.Ε. - Ε.Π.Ε.: 010 5225 761 - 010 5230 841 Πληροφορίες λοιπών Φ.Ε.Κ.: 010 5225 713 - 010 5249 547 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 
ΠΕΙΡΑΙΑΣ - Γούναρη και Εθν. Αντίστασης 

Τ.Κ. 185 31 

ΠΑΤΡΑ - Κορίνθου 327 - Τ.Κ. 262 23 

ΙΩΑΝΝΙΝΑ - Διοικητήριο Τ.Κ. 450 44 
ΚΟΜΟΤΗΝΗ - Δημοκρατίας 1 Τ.Κ. 691 00 

(0310)423 956 

010 4135 228 
(0610) 638 109 -110 
(06510) 87215 
(05310) 22 858 

ΛΑΡΙΣΑ - Διοικητήριο Τ.Κ. 411 10 

ΚΕΡΚΥΡΑ - Σαμαρά 13 Τ.Κ. 491 00 
ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

Τ.Κ. 811 00 Μυτιλήνη 

(0410)597449 
(06610) 89 127/89 120 
(0810) 396 223 

(02510) 46 888/47 533 


_ ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

Σε έντυπη μορφή: 

• Για τα ΦΕΚ από 1 μέχρι 40 σελίδες 1 θιιγο. 

• Για τα ΦΕΚ από 40 σελίδες και πάνω η τιμή προσαυξάνεται κατά 0,05 θπγο για κάθε επιπλέον σελίδα. 

Σε μορφή Οϋ: 


Τεύχος 

Περίοδος 

Τιμές σε 

Τεύχος 

Περίοδος 

Τιμές σε 



Ευπο 



Ευπο 

Α.Ε. & Ε.Π.Ε. 

Μηνιαίο 

60 

Αναπτυξιακών Πράξεων 



Α' και Β' 

3μηνιαίο 

75 

και Συμβάσεων (Τ.Α.Π.Σ.) 

Ετήσιο 

75 

Α', Β' και Δ' 

3μηνιαίο 

90 

Νομικών Προσώπων 



Α' 

Ετήσιο 

180 

Δημοσίου Δικαίου (Ν.Π.Δ.Δ.) 

Ετήσιο 

75 

Β' 

Ετήσιο 

210 

Δελτίο Εμπορικής και 



Γ 

Ετήσιο 

60 

Βιομηχανικής Ιδιοκτησίας (Δ.Ε.Β.Ι.) 

Ετήσιο 

75 

Δ' 

Ετήσιο 

150 

Ανωτάτου Ειδικού Δικαστηρίου 

Ετήσιο 

75 

Παράρτημα 

Ετήσιο 

75 

Διακηρύξεων Δημοσίων Συμβάσεων 

Ετήσιο 

75 


Η τιμή πώλησης του Τεύχους Α.Ε. & Ε.Π.Ε. σε μορφή Ωϋ - γογπ για δημοσιεύματα μετά το 1994 καθορίζεται σε 30 θυΐΌ ανά τεμάχιο, 
ύστερα από σχετική παραγγελία. 

Η τιμή διάθεσης φωτοαντιγράφων ΦΕΚ 0,15 θυΐΌ ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 

Από το ΙπΙθγπθΙ 

Τεύχος Κ.Α.Ε. Προϋπολογισμού 

Κ.Α.Ε. ΤΑΠΕΤ 

Κ.Α.Ε. Προϋπολογισμού 

Κ.Α.Ε. ΤΑΠΕΤ 


2531 

3512 

2531 

3512 


θϋΙΌ 

ΘΙΙΓΟ 

θϋΓΟ 

ΘϋΓΟ 

Α' (Νόμοι, Π.Δ., Συμβάσεις κτλ.) 

205 

10,25 

176 

8,80 

Β' (Υπουργικές αποφάσεις κτλ.) 

293 

14,65 

205 

10,25 

Γ' (Διορισμοί, απολύσεις κτλ. Δημ. Υπαλλήλων) 

59 

2,95 

ΔΩΡΕΑΝ 


Δ' (Απαλλοτριώσεις, πολεοδομία κτλ.) 

293 

14,65 

147 

7,35 

Αναπτυξιακών Πράξεων και Συμβάσεων (Τ.Α.Π.Σ.) 

147 

7,35 

88 

4,40 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

59 

2,95 

ΔΩΡΕΑΝ 


Παράρτημα (Προκηρύξεις θέσεων ΔΕΠ κτλ.) 

30 

1,50 

ΔΩΡΕΑΝ 


Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

59 

2,95 

30 

1,50 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

ΔΩΡΕΑΝ 


Προκηρύξεων Α.Σ.Ε. Π. 

ΔΩΡΕΑΝ 

- 

ΔΩΡΕΑΝ 


Ανωνύμων Εταιρειών & Ε.Π.Ε. 

2.054 

102,70 

587 

29,35 

Διακηρύξεων Δημοσίων Συμβάσεων (Δ.Δ.Σ.) 

205 

10,25 

88 

4,40 

Α', Β' καιΔ' 



352 

17,60 

Το κόστος για την ετήσια συνδρομή σε ηλεκτρονική μορφή για τα προηγούμενα έτη προσαυξάνεται πέραν του ποσού της ετήσιας 

συνδρομής του έτους 2002 κατα 6 θογο ανα έτος παλαιοτητας και κατα τεύχος 





* Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη φροντίδα του 
ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίπίβιτίθΐ, με την καταβολή των αντίστοιχων πο¬ 
σών συνδρομής και ΤΑΠ ΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της συν¬ 
δρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31 η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Φεβρουάριο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 




Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 




ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 








































